**Reagim mbi artikullin “Shteti me qira, si u ngarkua buxheti me kostot e PPP per doganën e Tiranës”**

Duke u nisur nga artikulli me titull **“Shteti me qira, si u ngarkua buxheti me kostot e PPP per doganën e Tiranës”** i publikuar nga portali Reporter.al, shoqëria Continental deshiron të sqarojë publikun, por edhe vetë portalin në fjalë në lidhje me disa pasaktësi dhe gjysmë të vërteta të shkruara në këtë artikull.

-Duke qenë se portali Juaj nuk i është drejtuar shoqërisë Continental përpara se të publikonte artikullin me pasaktësi dhe shtrëmbërime të fakteve

-Dhe me besimin se këto pasaktësi dhe shtrëmbërime të fakteve nuk janë dashakeqe të bëra me qëllim sqarojmë sa më poshtë:

Tenderi per ndërtimin e ambienteve të reja për doganën e Tiranës u shpall nga vetë qeveria shqiptare në vitin 2012, pasi trualli ku gjendeshin ambientet ekzistuese tek sheshi Shqiponja iu kthye pronarëve. Pra ky tender nuk ishte nje koncesion i pakërkuar, por kerkesë e vetë shtetit shqiptar dhe projekti ishte pergatitur nga ekspertet e BE-se.

Ndryshe nga sa përmendet në artikullin e Reporter.al shoqëria Continental nuk është pjesë e asnjë konglomerati, përfshirë këtu grupin Kastrati, por është një shoqëri me vetë. Shoqëria jonë mori pjesë në garën e shpallur nga qeveria për ndërtimin e doganës së Tiranës dhe u perzgjodh oferta fituese, pasi ofroi tarifat më të uleta për biznesin si dhe ambientet me të mira për institucionin e doganes krahasuar me ofertat e tjera, që ishin në garë.

Pasi u shpall oferta fituese në, shoqëria Continental ka investuar 25 milione euro nga paratë e veta për ndërtimin e ambienteve moderë të doganës së Tiranës. Fillimisht kontrata parashikonte që shteti i perfitonte falas ambientet për doganën, ndërsa shoqëria do të rekuperonte investimin e saj përmes tarifave te parkingjeve apo shërbimeve të tjera ndaj biznesit. Por në vitin 2014, Parlamenti miratoi një kod të ri doganor, i cili i jepte të drejtën bizneseve, përmes autorizimeve të posacme, që të zhdoganonin në ambientet e tyre private, pa patur nevoje të paraqiteshin në doganë.

Kjo masë cënoi drejtëperdrejtë kontratën në mënyrë të njëanshme nga shteti dhe praktikisht bënte që kompania të humbiste pjesën dërrmuese të investimit të saj prej 25 milionë eurosh, pasi i hiqte asaj mundesinë të arkëtonte të ardhura nga shërbimet per bizneset. Pra shoqëria Continental ndërtoi doganën per shtetin shqiptar me fondet e veta me kerkesë të vete qeverise, ia dfha akëto ambiente falas doganës, por ndërkohë qeveria i hoqi asaj mundësinë të rekuperonte investimin e saj mbrapsht. Njësoj sikur një kompani të fitojë një tender për ndertimin e një rruge, të ndërtojë rrugën me shpenzimet e veta dhe qeveria të mos i paguajë paratë.

Ne këto kushte shoqëria Continental ka kërkuar të drejtën e saj legjitime të kompesimit per investimin që kishte kryer, e theksojmë me kërkesë të vete shtetit shqiptar. Cështja u paraqëit në gjykatë dhe gjykata i njohu shoqërise continental të drejtën e saj legjitime madje edhe kompesim në masën disa milionë euro për dëmin që shteti I kishte shkaktuar shoqërisë deri në atë moment. Dhe ky dëm do të vazhdonte të rritej po ashtu dhe masa e kompesimit që duhet të paguante qeveria për të gjithë jetëgjatësinë e kontratës.

Në këto kushte shoqëria dhe qeveria hynë në negociatat. Shoqëria Continental hoqëi dorë nga dëmshpërblimi i njohur nga gjyakata, ndërsa në kushtet kur I kishte hequr asaj mundësinë të arkëtonte para nga bizneset private, pranoi të paguante qiranë për ambientet e zyrave të doganës, të cilat më parë shteti I përfitonte falas.

Tarifat e qirasë që paguan aktualisht Dogana janë përcaktuar nga një komision i posacëm me ekspertw vendas dhe të huaj, si dhe aktualisht këto tarifa janë dukshëm më të ulëta se sa niveli i tregut.

Për të ilustruar këtë mjafton t’ju përmendim vetëm një fakt. Vetë portali juaj në shkrim ka përllogaritur se të ardhurat totale që përfiton shoqëria nga qiraja për të gjithë jetëgjatësinë e kontratës janë 13 milionë euro, ndërkohë që investimi i kryer nga shoqëria është 25 milionë euro. Pra qiraja që paguan shteti nuk shlyen as gjysmën e investimit të kryer nga kompania me fondet e saj.

Duke shpresuar se këto fakte do të paaraqiten në artikullin tuaj ju falënderojmë palraprakisht.

**Pwr Continental sh.a,**

**Shefqet Jata**